钦定古今图书集成/历象汇编/庶征典/第028卷 > 虚宿
## 钦定古今图书集成/历象汇编/庶征典/第028卷 > 虚宿

虚二星，主庙堂哭泣。金星，春夏水，秋冬金。一名元枵，
二名颛顼，三名大卿。亦临官星，欹枕斜，上下不比，则
飨祀失礼。木星守，昭穆失序，人饥多病。木星与土合
守，名阴阳尽，为大水灾，鱼行人道，民流亡，不居其处，
期三年，当大旱，赤地千里。火星守，赤地千里，女子多
死，万物不成，有土功，役天子之兵；久守，人饥，米贵十
倍；土守，风雨不时，大旱多风，米贵。金星守，臣谋王国
政急，兵起，杀人，流血。水星守旱，万物不成。其客守其
分，有灾疫；若凌犯、环绕、钩己，国乱。彗、孛行犯，久有兵
入相杀，流血如川，尸如丘。大星如半月守，名“天贼”，为
帝王者奉郊庙以消灾。齐州日围虚，兵动，人饥。